
	Comisia  pentru  cultură, arte, mijloace de informare în masă


RAPORT


asupra propunerii legislative privind instituirea Premiului Naţional “Mehmet Niyazi”, pentru creaţiile literare în limba tătară

Propunerea legislativă privind instituirea Premiului Naţional “Mehmet Niyazi”, pentru creaţiile literare în limba tătară  a fost transmisă  Comisiei pentru cultură, arte, mijloace de informare în masă, cu adresa nr. P.l-x  684  din 10 octombrie 2007.

Comisia pentru cultură, arte, mijloace de informare în masă a fost sesizată în fond cu această propunere legislativă,  spre avizare fiind transmisă Comisiei juridice, de disciplină şi imunităţi, care a avizat negativ textul propunerii legislative. În redactarea raportului, Comisia a ţinut cont de avizul favorabil nr. 419 din 17.04.2007 emis de Consiliul Legislativ precum şi de Punctul de vedere al Guvernului nr. 1065 din 11.05.2007, care nu susţine adoptarea propunerii legislative în forma prezentată de iniţiator.

Propunerea legislativă are ca obiect de reglementare instituirea unui premiu pentru creaţiile literare în limba tătară, şi anume Premiul “Mehmet Niyazi”.
Potrivit prevederilor art. 73  din Constituţia României, republicată, propunerea legislativă face parte din categoria legilor ordinare.

Propunerea legislativă a fost dezbătută în şedinţa Comisiei din ziua de 12 noiembrie 2007. 

La lucrările Comisiei au fost prezenţi 16 deputaţi, din totalul de 19 de membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votării.


Propunerea legislativă privind instituirea Premiului Naţional “Mehmet Niyazi”, pentru creaţiile literare în limba tătară  a fost respinsă de Senat, în şedinţa din 8 octombrie 2007, în calitate de primă Cameră sesizată.

Potrivit art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este  Cameră decizională.


În urma dezbaterii, Comisia pentru cultură, arte, mijloace de informare în masă propune adoptarea propunerii legislative privind instituirea Premiului Naţional “Mehmet Niyazi”, pentru creaţiile literare în limba tătară, cu amendamentele anexate.
   PREŞEDINTE,



SECRETAR,

    

Cătălin MICULA

                Dumitru  AVRAM
      Şef Birou,                                                   Consilier,                                       


   Cristina Dan                                                 Dan Kalber                                                 

Amendamente admise



În urma dezbaterii, Comisia propune adoptarea Propunerii legislative privind Instituirea Premiului Naţional “Mehmet Niyazi”, pentru creaţiile literare în limba tătară, cu următoarele amendamente:

	Nr.

crt.
	Text propunere legislativă

	Text propus de Comisie

(autorul amendamentului )
	Motivarea amendamentelor propuse

	0
	1
	2
	3

	1
	Titlul legii:

LEGE privind instituirea Premiului Naţional “Mehmet Niyazi”, pentru creaţiile literare în limba tătară.
	1. Titlul legii se modifică şi va avea următorul cuprins:

LEGE privind instituirea Premiului Mehmet Niyazi.
(Amendament propus de Comisie)
	Pentru o exprimare mai sintetică şi corelare cu amendamentul de la articolul 1.

	2
	Art. 1. – Se instituie Premiul Naţional “Mehmet Niyazi”, pentru creaţiile literare în limba tătară.
	2. Articolul 1 se modifică şi va avea următorul cuprins:

„Art. 1. - Se instituie Premiul Mehmet Niyazi pentru cultivarea şi promovarea valorilor literaturii, artei şi culturii tătare din România.”
(Amendament propus de Comisie)
	Pentru lărgirea cadrului cultural pentru care se instituie premiul.

	3
	Art. 2. - Premiul este anual şi se acordă la data de 30 noiembrie.
	3. Articolul 2 se modifică şi va avea următorul cuprins:

„Art. 2. - Premiul se acordă anual la data de 30 noiembrie.”
(Amendament propus de Comisie)
	Pentru o mai corectă redactarea.

	4
	Art. 3. - La concurs pot participa doar cetăţenii români, cu domiciliul în România.
	4. Articolul 3 se modifică şi va avea următorul cuprins:
„Art. 3. - Premiul se acordă cetăţenilor români cu domiciliul în România, de către un juriu format din 5 specialişti desemnaţi de Uniunea Democrată a Tătarilor Turco - Musulmani din România. ”
(Amendament propus de Comisie)
	Pentru o redactare coerentă şi  explicită.

	5
	Art. 4. – Juriul este format din 5 (cinci specialişti, propuşi de Uniunea Democrată a Tătarilor Turco –Musulmani  din România.
	5. Articolul 4 se modifică şi va avea următorul cuprins:
„Art. 4. - Modalitatea de desemnare a membrilor juriului şi criteriile de selecţie în vederea acordării premiului se stabilesc de către Uniunea Democrată a Tătarilor Turco - Musulmani din România.”

(Amendament propus de Comisie)
	Pentru instituirea unei prevederi care să stabilească în sarcina cui sunt responsabilităţile legate de premiu.

	6
	Art. 5. – Toate cheltuielile necesare sunt suportate din bugetul propriu, precum şi din cel al sponsorizărilor.
	6. Articolul 5 se modifică şi va avea următorul cuprins:
„Art. 5. – Sursele de finanţare a Premiului  Mehmet Niyazi şi ale cheltuielilor aferente organizării festivităţii de decernare se asigură din bugetul propriu al Uniunii Democrate a Tătarilor Turco – Musulmani  din România, precum şi din sponsorizări, potrivit legii.”

(Amendament propus de Comisie)
	Pentru stabilirea surselor de finanţare.

	7
	Art. 6. - Legea intră în vigoare la data publicării în Monitorul Oficial.
	Se elimină.
(Amendament propus de Comisie)
	Amendament de tehnică legislativă.


            Comisia a propus adoptarea propunerii legislative  cu unanimitatea voturilor celor prezenţi în sală în momentul votării

                          PREŞEDINTE,                                                                                                                          SECRETAR,

                        Cătălin MICULA                                                                                                                     Dumitru AVRAM

                              Şef Birou,                                                                                                                                      Consilier,

                           Cristina Dan                                                                                                                                    Dan Kalber

